I Varde Kommune er parkeringskontrollen overdraget til P-Nord. Aftalen er trådt i kraft den 15. september 2014. Den betyder, at P-Nord på vegne af Varde Kommune varetager den fysiske kontrol på gaderne i henhold til færdselsloven og Varde Kommunes Bekendtgørelse, samt den administrative behandling af udsendte afgifter.
Afgiften for at parkere ulovligt på en handicapparkeringsplads eller foran en ind- og udkørsel, f.eks. ved porte er 1020 kroner.
Kommunen eller Politiet kan pålægge en parkeringsafgift på samme bil hver gang, der er gået 24 timer. Der kan dog højst pålægges 3 parkeringsafgifter for samme overtrædelse. Holder du ulovligt på samme sted flere dage i træk, kan du altså få op til 3 parkeringsafgifter.